L 45/1534
LT
Europos Sąjungos oficialusis leidinys
2022 2 24
KOMISIJA PARENGIAMIEJI VEIKSMAI
PA 02 — SKYRIUS EUROPOS STRATEGINĖS INVESTICIJOS (tęsinys) PA 02 22
(tęsinys)
PA 02 22 02
(tęsinys) — saugos vertinimo ataskaitos naudojant programos „Copernicus“ vaizdus rengimą, kad būtų nustatyti vandens keliai, kuriuos reikia išbandyti; — analizę, kiek informacijos reikia perduoti, kad būtų atnaujinti elektroniniai vidaus vandens kelių navigaciniai žemėlapiai, ir minimalaus būtino ryšio greičio, kad būtų užtikrinta saugi veikla, nustatymą, įskaitant atvejus, kai laivui reikia parsisiųsti informaciją apie farvaterį uoste arba plaukiant; — kelių parodomųjų plaukimų pasirinktuose vidaus vandens keliuose vykdymą, kai numatoma, kad ateityje jais autonominiai laivai plaukios kartu su rankiniu būdu pilotuojamais laivais.
Tikslas – įrodyti įgyvendinamumą ir pridėtinę vertę pagal Komisijos gaires dėl autonominių antvandeninių jūrų laivų (MASS).
Parodomojo plaukimo laivuose turi būti bent ši įranga: — aukščiausios klasės GNSS imtuvai su įrengtu GALILEO vietos nustatymu ir EGNOS, — didelės spartos ryšio priemonės siekiant: — iš programos „Copernicus“ parsisiųsti su farvateriu susijusią informaciją; — parsisiųsti informaciją apie visų tame pačiame vidaus vandenų kelyje plaukiojančių laivų korpuso kontūrą, — nusiųsti stebėjimo centrui visą jutiklių teikiamą informaciją; — iš stebėjimo centro gauti valdymo įvesties duomenis, jei laivą reikia valdyti nuotoliniu būdu, — indėlis rengiant naują būtiniausių ES kosmoso duomenų reikalavimų standartą, siekiant užtikrinti saugią autonominių laivų navigaciją vidaus vandenų keliuose, prisidedant prie būsimų reguliavimo iniciatyvų.
PA 03 — SKYRIUS BENDROJI RINKA Paaiškinimai Asignavimai pagal šį skyrių skirti SESV ir Euratomo sutarties taikymo srities parengiamųjų veiksmų, skirtų parengti pasiūlymams dėl būsimų veiksmų patvirtinimo, įgyvendinimui finansuoti.
Jų bendra suma atitinka 03 20 02 straipsnyje nurodytą asignavimų lygį.
Teisinis pagrindas 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr.
1296/2013, (ES) Nr. 1301/2013, (ES) Nr. 1303/2013, (ES) Nr.
1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1) 58 straipsnio 2 dalies b punktas.